གསུམ་པ།༽བཤགས་བཅོས་ལས་ལངས་པའི་མི་དེས་སྔོན་གྱི་མགོ་བོ་གང་དུ་ཡོད་སའི་མི་དེ་དང་ལུས་ཕུང་གང་ནས་ལེན་སའི་མི་དེ་གཉིས་ཀའི་མྱོང་ཚོར་དྲན་པའི་གོ་སྐབས་བྱུང་ཚེ་ཀླད་ཁམས་ཚན་རིག་དང་ནང་པའི་ལྟ་གྲུབ་གཉིས་ཀར་དྲི་གཞི་གལ་ཆེན་ཞིག་ཏུ་འགྱུར་རྒྱུ་ཡིན་ཞིང་།ལྷག་དོན་བྱམས་པའི་མྱོང་བ་ཉེར་སྦས་ཀྱིས་མི་དྲན་པ་དང་ཉེར་སྦས་ཀྱི་མྱོང་བ་བྱམས་པས་དྲན་མི་སྲིད་པའི་ལྟ་ཚུལ་ཤུགས་ཆེ་འདོན་པའི་ནང་པའི་ལྟ་སྟངས་ཀྱི་ངོས་ནས་བཤད་ན།ཅི་སྟེ་སྟེས་དབང་ལྟ་བུས་སྣང་ཚུལ་འདི་འདྲ་ཞིག་བྱུང་པ་ཡིན་ན་དེ་ནི་ཀླན་ཀ་ཆེ་བའི་འགྱུར་ལྡོག་ཅིག་གི་རྒྱུ་རྐྱེན་དུ་འགྱུར་སྲིད་པ་ཡིན།ཁོ་བོ་སྒེར་གྱི་དྭོགས་པ་སྐྱེ་སྟངས་ལས་སྣང་ཚུལ་འདི་འདྲ་ཞིག་ངེས་པར་ཡོང་སྲིད་པའི་གོ་སྐབས་ཡོད་པར་མཐོང་བཞིན་འདུག